Gert ráð fyrir svipuðu veðri til kvöld að minnsta kosti Næstu klukkustundirnar verður lítið lát á veðurofsanum og hríðinni á landinu í það heila tekið , segir í tilkynningu frá Vegagerðinni . Ekki eru horfur á að neitt lægi . Vestanlands verða áfram austan og norðaustan 20 - 25 m / s á fjallvegum og einnig allra syðst . Heldur dregur þó úr snjókomu sunnan - og suðvestanlands en áfram skafrenningur og lítið skyggni . Veginum hefur verið lokað á Kjalarnesi og Hvalfjarðargöngunum til suðurs . Á höfuðborgarsvæðinu er víðast hvar mjög blint og fólk beðið að vera ekki á ferðinni nema það sé bráðnauðsynlegt . Stórhríð og flughálka er á Reykjanesbraut og á Suðurnesjum . Vonskuveður er víða á Vesturlandi . Þæfingsfærð er í Hvalfirði . Stórhríð er víða á Snæfellsnesi . Fróðárheiði er ófær og þungfært er milli Búða og Hellna en þæfingur milli Ólafsvíkur og Hellissands . Þungfært er einnig á Svínadal og stórhríð á Skarðsströnd .